О П Р Е Д Е Л Е Н И Е


№ 3 от 21.02.2007 г.

На 19.02.2007 г. Върховният административен съд в състав: председател - Стефка Стоева и членове - Светлана Йонкова, Дима Йорданова, Георги Ангелов и Галина Солакова, разгледа докладваното от съдията Ангелов тълкувателно дело № 5/07 г. по описа на съда.
Делото е образувано по искане от председателя на Върховния административен съд до общото събрание на съдиите от съда за издаване на тълкувателно постановление по прилагането на чл. 131 от Закона за отбраната и въоръжените сили на Република България.
Искането е направено в съответната писмена форма и съдържа реквизитите по чл. 263, ал. 1 и 2 АПК. В него е посочена и приложена противоречива съдебна практика на Върховния административен съд по прилагането на чл. 131 ЗОВСРБ. 
То е допустимо, поради което и на осн. чл. 264, ал. 2 и ал. 4, вр. чл. 259, ал. 1 и чл. 265, ал. 1, 4 и 5 АПК, Върховният административен съд, петчленен състав


О П Р Е Д Е Л И :



ДОПУСКА за разглеждане от общото събрание на съдиите от Върховния административен съд искането на председателя на съда за издаване на тълкувателно постановление по прилагането на чл. 131 от Закона за отбраната и въоръжените сили на Република България.
ДЕЛОТО да се докладва на председателя на Върховния административен съд за определяне на дата за разглеждането му.
ЗА ДЕЛОТО и датата на заседанието ДА СЕ УВЕДОМЯТ Президентът на Република България, Министерският съвет, министърът на отбраната, министърът на правосъдието, заместникът на главния прокурор при Върховната административна прокуратура и председателят на Висшия адвокатски съвет, на които ДА СЕ ИЗПРАТЯТ и копия от искането с приложенията и от определението.

